Diari Oficial de la Generalitat Valenciana


Sumari del DOGV 6358, del 20-09-2010 (2010/9979)

RESOLUCIÓ de 3 de setembre de 2010, del conseller d'Educació, sobre delegació de competències en matèria d'autorització de compatibilitat del personal docent no universitari.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6358

Data del DOGV
:   20-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9979


Data del document
:   03-09-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * delegació de poders
    * personal docent
    * competència administrativa
    * centre d'ensenyament

RESOLUCIÓ de 3 de setembre de 2010, del conseller d'Educació, sobre delegació de competències en matèria d'autorització de compatibilitat del personal docent no universitari. [2010/9979]  
L'article 92 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, establix que la competència per a resoldre les declaracions de compatibilitat correspon al conseller o consellera que tinga la competència en matèria d'educació, respecte del personal que duga a terme la seua activitat principal adscrit al dit departament, organismes o entitats dependents, entre el qual es troba el personal docent no universitari que presta servicis en centres docents públics dependents de la Conselleria d'Educació.   
Raons d'oportunitat aconsellen fer la delegació de competències en matèria d'autorització de compatibilitat del personal docent no universitari amb vista a aconseguir la màxima agilitat i eficàcia en la gestió dels assumptes la competència dels quals té assignada la Conselleria d'Educació.  
De conformitat amb el que disposen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 63 de la Llei de la Generalitat 5/1983, de 30 de desembre, del Consell, resolc:  
Primer  
Delegar en la persona titular de la Direcció General de Personal la competència per a resoldre les declaracions de compatibilitat respecte del personal docent que presta servicis en centres docents públics no universitaris dependents de la dita Conselleria.  
Segon  
La present delegació de competències podrà ser revocada en qualsevol moment per l'òrgan delegatori, d'acord amb l'article 63.5 de la Llei 5/1983, de 30 de desembre, de la Generalitat, del Consell.  
La delegació de competències que s'efectua a través d'esta resolució s'entén sense perjuí que en qualsevol moment el conseller d'Educació puga demanar el coneixement i la resolució de qualsevol expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Tercer  
La present resolució de delegació de competències produirà efectes a partir de l'endemà de la seua publicació en el Diari Oficial de la Comunitat Valenciana.  
Contra esta resolució, que esgota la via administrativa, els interessats podran interposar un recurs contenciós administratiu en el termini de dos mesos, a comptar de l'endemà de la seua publicació, davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que establixen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan, en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que els interessats puguen proposar qualsevol altre que consideren procedent.  
València, 3 de setembre de 2010.- El conseller d'Educació: Alejandro Font de Mora Turón.